# SUPAPRASTINTO VIEŠOJO PIRKIMO

# „PAVIRŠINIŲ NUOTEKŲ TINKLO BALTIJOS PR. KLAIPĖDOS M. NAUJOS STATYBOS IR ESAMŲ TINKLŲ REKONSTRAVIMO DARBAI“

# Specialiųjų sąlygų 6 priedas „Sutarties projektas“

**PAVIRŠINIŲ NUOTEKŲ TINKLO BALTIJOS PR. KLAIPĖDOS M. NAUJOS STATYBOS IR ESAMŲ TINKLŲ REKONSTRAVIMO STATYBOS RANGOS DARBŲ**

**pirkimo – PARDAVIMO SUTARTIS Nr. \_\_\_\_\_\_\_\_**

**SPECIALIOSIOS SĄLYGOS**

*Du tūkstančiai dvidešimt penktų metų \_\_\_\_\_\_ mėnesio \_\_\_\_\_\_\_ diena, Klaipėda*

**Akcinė bendrovė „KLAIPĖDOS VANDUO“**, juridinio asmens kodas 140089260, buveinės adresas Ryšininkų g. 11, LT-91116 Klaipėda, PVM mokėtojo kodas  LT400892610, atstovaujama \_\_\_\_\_\_\_\_\_\_\_\_, veikiančio pagal \_\_\_\_\_\_\_\_\_\_ (toliau – **Užsakovas**), ir

**\_\_\_\_\_\_\_\_\_\_\_\_\_**, juridinio asmens kodas \_\_\_\_\_\_\_\_\_\_\_\_\_\_, kurio registruota buveinė yra \_\_\_\_\_\_\_\_\_\_\_\_\_\_, duomenys apie įmonę kaupiami ir saugomi Lietuvos Respublikos juridinių asmenų registre, atstovaujama \_\_\_\_\_\_\_\_\_\_\_\_\_\_\_\_\_, veikiančio (-ios) pagal \_\_\_\_\_\_\_\_\_\_\_\_\_\_\_ (**toliau – Rangovas**), toliau kartu šioje darbų pirkimo–pardavimo sutartyje vadinami „Šalimis“, o kiekvienas atskirai – „Šalimi“,

sudarė šią darbų pirkimo – pardavimo sutartį (toliau – Sutartis) ir susitarė dėl toliau išvardytų sąlygų:

1. **SĄVOKOS**
   1. Pirkimas – Sutarties pagrindas – supaprastintas atviras viešasis pirkimas „Paviršinių nuotekų tinklo Baltijos pr. Klaipėdos m. naujos statybos ir esamų tinklų rekonstravimo darbai“ (Pirkimo ID \_\_\_\_\_\_).
   2. Techninis projektas – Paviršinių nuotekų tinklo Baltijos pr. atkarpoje nuo šulinio Nr. 233 (184) iki šulinio Nr. 83 (32), Klaipėdos m. naujos statybos ir esamų tinklų (Un. Nr. 4400-5044-9453) rekonstravimo techninis darbo projektas Nr. 24025.01.
   3. Darbai – visi Pirkimo dokumentuose ir šioje Sutartyje numatyti darbai ir susijusios paslaugos.
   4. Pasiūlymas – Rangovo Pirkimui pateiktas pasiūlymas (įskaitant paaiškinimus patikslinimus jei tokie buvo), kuriuo Rangovas pasiūlė Užsakovui atlikti Darbus pagal Užsakovo nustatytas Pirkimo sąlygas ir pagal kurį Rangovas buvo pripažintas Pirkimo laimėtoju bei pasirašyta ši Sutartis.
   5. Įkainuotų veiklų vykdymo grafikas – Pasiūlyme Rangovo pateiktas Įkainuotų veiklų vykdymo grafikas kuriame aiškiai savaitės ir mėnesio tikslumu komplektais išskaidytos visos tarpinės bei galutinės Sutarties objekto veiklos (darbai ir paslaugos) atskirai nustatant kiekvieno Sutarties objekto veiklų komplekto kainą (įkainį) ir bendra Priimtos Sutarties vertę/kainą pagal Sutarties ir Pirkimo dokumentų reikalavimus.
   6. Besąlyginis atliktų darbų defektų šalinimas – Rangovo atsakomybė už Pasiūlyme nurodytu ir Sutarties 3.5.2. papunktyje įtvirtintu (jeigu pagal Pasiūlymą taikoma) laikotarpiu atsiradusius bet kokius Darbų defektus įskaitant bet neapsiribojant jeigu jie atsirado dėl Darbų rezultato – objekto ar jo dalių galimo normalaus susidėvėjimo.
   7. Medžiagos – visos medžiagos, įrengimai ir įrenginiai reikalingi Darbams atlikti.
   8. Rangovo įrengimai – visi prietaisai, mechanizmai, transporto priemonės bei kiti daiktai, reikalingi Darbams vykdyti, užbaigti ir bet kuriems defektams ištaisyti.
   9. Statybvietė – teritorija esanti Baltijos pr. atkarpoje nuo šulinio Nr. 233 (184) iki šulinio Nr. 83 (32), Klaipėdos mieste kurioje atliekami Darbai, į kurią turi būti pristatytos Medžiagos ir kurios valdymo teisės ir atsakomybė perduodama Rangovui įsigaliojus Sutarčiai, bet ne vėliau kaip iki Darbų pradžios, ir už kurią Rangovas atsakingas iki kol visas Sutarties objektas bus perduotas Užsakovui.
   10. Darbų perdavimo – priėmimo aktas – dokumentas, patvirtinantis, kad Rangovas atliko ir perdavė, o Užsakovas priėmė Darbus, pasirašomas vadovaujantis Sutarties sąlygomis.
   11. Rangovo personalas – visi Statybvietėje dirbantys Rangovo ar Subrangovų darbuotojai ir kiti asmenys, padedantys Rangovui vykdyti Darbus.
   12. Techninės priežiūros vadovas – asmuo, kurį Užsakovas skiria organizuoti statinio statybos techninę priežiūrą, kurios tikslas – kontroliuoti, ar Darbai atliekami ir statinys statomas pagal Sutarties reikalavimus, ar statybos metu laikomasi Sutarties sąlygų, Lietuvos Respublikos teisės aktų, normatyvinių statybos techninių dokumentų, normatyvinių statinio saugos ir paskirties dokumentų reikalavimų.
   13. Užsakovo personalas – visi Užsakovui dirbantys asmenys arba įgalioti Užsakovo, taip pat kiti asmenys, apie kuriuos Užsakovas pranešė Rangovui kaip apie Užsakovo personalą.
   14. Įstatymas – Pirkimų, atliekamų vandentvarkos, energetikos, transporto ar pašto paslaugų srities perkančiųjų subjektų, įstatymas.
   15. Kitos vartojamos sąvokos atitinka sąvokas, vartojamas Lietuvos Respublikos civiliniame kodekse, Lietuvos Respublikos statybos įstatyme bei Įstatyme ir kituose su Darbų atlikimu susijusiuose įstatymų įgyvendinamuosiuose teisės aktuose.
2. **SUTARTIES DALYKAS**
   1. Šia Sutartimi Rangovas įsipareigoja per šioje Sutartyje nurodytą terminą, laikantis Įkainuotų veiklų vykdymo grafiko eigos ir Sutartyje nustatytomis sąlygomis už Sutarties kainą atlikti ir perduoti Užsakovui Sutarties objektą – visus paviršinių nuotekų tinklo Baltijos pr. atkarpoje nuo šulinio Nr. 233 (184) iki šulinio Nr. 83 (32), Klaipėdos m. naujos statybos ir esamų tinklų (Un. Nr. 4400-5044-9453) rekonstravimo Darbus, ištaisyti po Darbų atlikimo termino nustatytus defektus, suteikti Darbų garantijas o Užsakovas įsipareigoja sudaryti Rangovui būtinas sąlygas Darbams atlikti, Sutartyje numatyta tvarka priimti tinkamai atliktų Darbų rezultatą ir sumokėti Rangovui Sutarties kainą Sutartyje ir Įkainuotų veiklų vykdymo grafike numatytomis sąlygomis ir tvarka.
   2. Atliekamų Darbų apimtys ir techninei reikalavimai pateikti Pirkimo dokumentuose ir Rangovo Pirkimui pateiktame Pasiūlyme kurie yra sudėtinė Sutarties dalis atskirai saugoma CVP IS.
   3. Darbai turi būti atlikti Klaipėdos mieste Baltijos pr. atkarpoje nuo šulinio Nr. 233 (184) iki šulinio Nr. 83 (32).
   4. Rangovas savo sąskaita, iki Darbų pradžios privalo įsigyti reikiamos apimties elektroninio statybos darbų žurnalo (ESDŽ) pildymo paslaugą ir statybos metu užtikrinti žurnalo pildymą. Rangovas suteikia nemokamą prieigą prie ESDŽ visiems statybos dalyviams. Užsakovui suteikiamos statytojo teisės. Sklandžiam darbui užtikrinti Rangovas supažindina statybos dalyvius su ESDŽ pildymo funkcijomis, esant būtinybei, praveda mokymus. Pildant ESDŽ, turi būti naudojamos tokios elektroninio žurnalo pildymo priemonės, kurios užtikrintų kiekvieno pildančio ir pasirašančio asmens identifikavimą, asmenų įrašų, duomenų ir dokumentų vientisumą, atsekamumą, kaupimo, saugojimo patikimumą ir prieigą Rangovui, kitiems statybos dalyviams, turintiems teisę žurnale daryti įrašus ir (ar) juos peržiūrėti. ESDŽ statybos dalyviai įrašus turi patvirtinti kvalifikuotu elektroniniu parašu. Rangovas privalo fiksuoti statybos darbų eigą ir kaupti įrašus apie vykdomus darbus ESDŽ, vadovaudamasis statybos techninio reglamento STR 1.06.01:2016 „Statybos darbai. Statinio statybos priežiūra“ reikalavimais. Rangovas privalo pildyti ESDŽ nuo statybų pradžios iki darbų pabaigos (perėmimo pažymos išdavimo). Už ESDŽ saugojimą statybos metu iki užpildyto žurnalo perdavimo statytojui (Užsakovui) atsakingas Rangovas. Rangovas privalo suteikti prieigą ir galimybę Užsakovui ESDŽ įrašus su prisegta informacija išsisaugoti bet kuriuo statybos darbų laikotarpiu (statybos sustabdymo metu, nutrūkus sutartiniams santykiams, bankroto atveju ar kt.). Statinį pripažinus tinkamu naudoti, pagrindinį ESDŽ ir papildomus ESDŽ kartu su kitais dokumentais Rangovas (subrangovas) perduoda Užsakovui.
3. **SUTARTIES GALIOJIMAS, VYKDYMO PRADŽIA, TRUKMĖ, TERMINAI IR SUSTABDYMAS**
   1. Sutartis įsigalioja kai Sutartį pasirašo abi Sutarties Šalys ir Rangovas pateikia Sutarties įvykdymo užtikrinimą.
   2. Sutartis pradedama vykdyti ir Sutarties terminai pradedami skaičiuoti po to kai Užsakovas raštu (Sutartyje nurodytu el. paštu) nurodys pradėti vykdyti Sutartį.
   3. Rangovas privalo pradėti vykdyti Sutartį ne vėliau nei per 10 darbo dienų po to kai Užsakovas raštu nurodys pradėti vykdyti Sutartį.
   4. Bendras Sutarties galiojimo terminas \_\_ mėnesiai *(nurodomas terminas mėnesiais pagal Pirkimui pateiktame Įkainuotų veiklų vykdymo grafike Rangovo nurodytą bendrą sutarties galiojimo terminą kuriame įskaitomi visi aiškiai išskirti tarpiniai Sutarties ir Darbų vykdymo terminai bei galutiniai terminai kartu su tiekėjo pasiūlytu besąlyginio atliktų darbų defektų taisymo terminu bei galutinio atsiskaitymo už tinkamai pagal sutartį atliktus Darbus terminu)*.
   5. Nustatomi Sutarties vykdymo tarpiniai terminai:
      1. Darbai turi būti atlikti per \_\_\_\_ mėnesius *(nurodomas terminas mėnesiais pagal Pirkimui pateiktame Įkainuotų veiklų vykdymo grafike nurodytą darbų atlikimo terminą įskaitant statybos užbaigimo procedūras ir galutinį perdavimą Užsakovui)*;
      2. Rangovas visiems atliktiems Darbams įsipareigoja suteikti \_\_ *(nurodomas terminas mėnesiais pagal Pirkimui pateiktame pasiūlyme nurodytą terminą jei toks siūlomas. Tuo atveju jei Rangovas Pirkimui nepasiūlė besąlyginio atliktų Darbų defektų šalinimo laikotarpio, arba Pasiūlymui dėl kitų priežaščių nebuvo suteiktas šis ekonominio naudingumo įvertinimas, nurodomas 0 (nulis))* mėnesius (-ių) Besąlyginį atliktų Darbų defektų šalinimo laikotarpį po Darbų perdavimo – priėmimo akto pasirašymo;
      3. galutinio atsiskaitymo terminas 30 d. po galutinio objekto perdavimo – priėmimo akto pasirašymo ir sąskaitos – faktūros priėmimo.
   6. Darbų pabaiga bus laikomas momentas, kai bus pasirašytas galutinis Darbų perdavimo – priėmimo aktas.
   7. Sutarties objekto pabaiga pagal Sutartį bus laikomas momentas, kai Rangovas ištaisys Darbų trūkumus (jei tokių bus), Užsakovas atliks galutinį mokėjimą ir kai baigsis Rangovo pasiūlytas besąlyginį atliktų Darbų defektų šalinimo laikotarpis (jei toks bus) ir Rangovas ištaisys visus defektus.
   8. Sutarties ir/ar Darbų vykdymo termino pratęsimas nenumatomas.
   9. Sutartis, Darbų ar dalies Darbų vykdymas gali būti stabdomi. Tokiu atveju Įkainuotų veiklų vykdymo grafikas koreguojamas Sutarties stabdymo terminui tik dėl aplinkybių, kurios priklauso nuo:
      1. Valstybės ar savivaldybės institucijų priimtų sprendimų, kurių pagrindu Darbų vykdymas, medžiagų tiekimas ar paslaugų teikimas yra apribojamas ar tampa neįmanomas arba dėl kurių kyla poreikis keisti projektinius sprendinius, atliekamus darbus ir dėl to būtina atlikti darbų stabdymą;
      2. Sutarties objekto vykdymo metu paaiškėjus, kad įranga, medžiagos ar įrenginiai, kurie buvo nurodyti tiekėjo pasiūlyme nebegaminami ir dėl to būtina keisti projektinius sprendinius arba rasti analogiškus pasiūlytiems ir techninius Pirkimo dokumentų reikalavimus atitinkančias medžiagas, įrangą ar įrenginius;
      3. Pasauliniu ar regioniniu mastu kilusių trikdžių, dėl kurių medžiagų, įrenginių ir įrangos tiekimas nevyksta arba yra labai ribotas dėl nuo Rangovo ar Užsakovo nepriklausančių priežasčių (pvz. medžiagų tiekimas nevykdomas arba yra sudėtingas dėl vežėjų ar gamybos įmonių rinkoje kilusios krizės, taikomų apribojimų, padidėjusių kainų, konfliktų ar pan.);
      4. Pasauliniu ar regioniniu mastu kilusių trikdžių susijusių su darbuotojų judėjimu tarp savivaldybių/regionų ir patekimu į statybvietę;
      5. Sutarties objekto vykdymo metu paaiškėjus, kad dėl techninių priežasčių, kurių buvo neįmanoma numatyti Pirkimo metu, racionalu keisti Darbų atlikimo eiliškumą. Tokiu atveju Rangovas teikia siūlymą Užsakovui dėl Darbų atlikimo eiliškumo keitimo (koregavimo) ir Užsakovui pritarus tikslinamas Darbų atlikimo grafikas nekeičiant galutinių Darbų atlikimo terminų;
      6. Sutarties objekto vykdymo metu paaiškėjus, kad būtini papildomi archeologiniai tyrinėjimai, kurie nebuvo numatyti;
      7. Sutarties objekto vykdymo metu paaiškėjus, kad būtinos papildomos projektavimo paslaugos, be kurių negalima užbaigti Darbų;
      8. Sutarties objekto vykdymo metu paaiškėja trečiųjų šalių įtaka (laiku neatlaisvinta Darbų vieta; būtinas papildomas laikas įvykdyti papildomus viešuosius pirkimus; bet koks nenumatomas gamtos jėgų veikimas, kurio joks patyręs rangovas nebūtų galėjęs tikėtis; fizinės kliūtys arba kitos nei klimatinės fizinės sąlygos; naujai paaiškėjusios aplinkybės susijusios su statybą leidžiančio dokumento pasibaigimu, išdavimu ar kita Sutarties objekto atlikimui būtina dokumentacija, kuri buvo pateikta Pirkimo metu, tačiau pasikeitus teisės aktams ar paaiškėjus naujoms aplinkybėms, turi būti patikslinta, pakeista, patobulinta ar turi būti gauti nauji leidimai ir už tai atsakingas Užsakovas) kurios (-ių) bet koks apdairiai veikiantis ūkio subjektas negalėjo numatyti ar įtakoti ir su kuriomis būtų susidūręs bet koks kitas tiekėjas;
      9. Darbai taip pat gali būti stabdomi žiemos periodu (laikotarpis nuo gruodžio mėn. 1 d. iki kovo mėn. 31 d.), dėl nepalankių meteorologinių sąlygų.
   10. Šalis nustačiusi aplinkybes dėl kurių turi būti stabdomas Sutarties ir/ar Darbų pilnas ar dalinis vykdymas turi raštu informuoti kitą Šalį. Galutinį sprendimą dėl Sutarties ir/ar Darbų stabdymo priima Užsakovas raštu nurodydamas Rangovui dėl kokių priežasčių ir kokia Sutarties ir/ar Darbų dalinis bei kokiam laikotarpiui (jeigu įmanoma) stabdoma.
   11. Tokio sustabdymo metu visus Darbus arba tą jų dalį Rangovas privalo prižiūrėti, sandėliuoti, saugoti nuo sugadinimo, praradimo arba žalos. Jei numatoma ilgesnė kaip 4 mėnesių visų Darbų (statinio statybos) sustabdymo trukmė, turi būti atliekami statinio konservavimo darbai, siekiant apsaugoti statinio konstrukcijas, inžinerines sistemas, inžinerinius tinklus bei įrenginius nuo žalingo atmosferinių veiksnių poveikio, užtikrinti žmonių saugą Statybvietėje ir išvengti aplinkos taršos.
   12. Atnaujinus Sutarties objekto vykdymą, Rangovas ne vėliau nei per 10 darbo dienų po to kai Užsakovas raštu nurodys atnaujinti Sutarties vykdymą, turi pateikti atnaujintą Įkainuotų veiklų vykdymo grafiką pagal kurį Rangovas privalo Sutarties objektą atlikti (užbaigti) per terminą, kuris buvo likęs iki pranešimo apie Sutarties objekto atlikimo sustabdymą.
   13. Jeigu Rangovas vėluoja atlikti Sutarties objektą per Įkainuotų veiklų vykdymo grafike nustatytą bendrą terminą ar tarpinius terminus ir nepateikia Užsakovui pagrįstų įrodymų, pateisinančių Sutarties objekto vėlavimą, Užsakovas dėl vėlavimo reikalaus sumokėti Sutartyje nustatytas baudas ir delspinigius. Baudos ir/ar delspinigiai nebus skaičiuojami ir jų nebus reikalaujama, jei vėluojama dėl priežasčių, nepriklausančių nuo Rangovo arba vėlavimai atsirado dėl Užsakovo valios.
4. **SUTARTIES KAINA (KAINODAROS TAISYKLĖS) IR MOKĖJIMO SĄLYGOS**
   1. Kainodaros taisyklės – šioje Sutartyje taikoma fiksuotos bendros kainos kainodara.
   2. Pradinė Sutarties vertė už visą Pirkimo dokumentuose ir Sutartyje nurodytą Sutarties objektą yra lygi Rangovo Pasiūlymo kainai ir sudaro: \_\_\_\_\_\_\_\_\_ *(nurodoma suma skaičiais ir žodžiais)* Eur plius PVM.
   3. Darbų komplektų įkainiai (kainos) nurodyti Sutarties priede Nr. 1 Rangovo Pirkimui pateiktame Įkainuotų veiklų vykdymo grafike, yra skirti tik tarpiniams atsiskaitymams už tinkamai atliktus Darbus apskaičiuoti. Užsakovas įsipareigoja sumokėti Rangovui visą Sutarties fiksuotą bendrą kainą už tinkamai atliktą visą Sutarties objektą.
   4. Pagal Įkainuotų veiklų vykdymo grafike išskirstytus Darbų komplektus, už faktiškai procentaliai atliktus Darbus, Darbų priėmimo – perdavimo aktai priimami ne dažniau kaip kas vieną mėnesį.
   5. Darbų komplekto “Nuotekų šalinimo tinklų klojimo darbai” Darbų priėmimo – perdavimo aktai bus priimami tik paklojus vamzdyną (ar jo dalį) ir pateikus kontrolines geodezines nuotraukas bei atlikus vamzdyno bandymą.
   6. Mokėjimai atliekami iš atliktų Darbų vertės, įrašytos Rangovo apmokėjimui teikiamoje PVM sąskaitoje faktūroje, atskaičius 5 % dydžio rizikos rezervą, numatytą Sutarties specialiųjų sąlygų 5.8 punkte. Rizikos rezervas (sulaikyta suma) išmokamas per 30 (trisdešimt) dienų po galutinio objekto perdavimo – priėmimo akto pasirašymo.
   7. Už Įkainuotų veiklų vykdymo grafiko dalyje (komplekte) „besąlyginis atliktų Darbų defektų šalinimas“ (tuo atveju jei siūloma) nurodytą visą sumą Darbų priėmimo – perdavimo aktas ir šios sumos PVM sąskaita – faktūra apmokėjimui priimama pasibaigus Sutarties specialiųjų sąlygų 3.5.2. punkte nustatytam besąlyginio atliktų Darbų defektų šalinimo laikotarpio terminui.
   8. Mokėjimai atliekami eurais pagal suderintą, techninio prižiūrėtojo ir Užsakovo patvirtintą, Darbų priėmimo – perdavimo aktą Rangovo išrašytą ir iki kito mėnesio 10 d. Užsakovui pateikia PVM sąskaitą – faktūrą.
   9. Už Darbus Rangovui mokama be PVM. Vadovaujantis PVM įstatymo 96 straipsnio nuostatomis, PVM Užsakovas sumoka į biudžetą**,** todėlSutarties kaina vertinama be PVM ir nebus peržiūrima pasikeitus PVM dydžiui.
   10. Rangovas „SABIS“ priemonėmis pateiktoje PVM sąskaitoje – faktūroje, vadovaudamasis PVM įstatymo 80 straipsnio 1 dalies 17 punkto ir 96 straipsnio nuostatomis, be kitų privalomų rekvizitų, teikiamų Darbų PVM sąskaitoje faktūroje, privalo įrašyti nuorodą „Atvirkštinis apmokestinimas“.
   11. Pagal Rangovo „SABIS“ priemonėmis pateiktą PVM sąskaitą – faktūrą Užsakovas atlieka mokėjimus per 30 (trisdešimt) dienų po PVM sąskaitos – faktūros gavimo „SABIS“ priemonėmis. Jeigu Rangovas negauna mokėjimo nurodytais terminais, tai jis turi teisę į delspinigius.
   12. Užsakovas už atliktus Darbus moka mokėjimo pavedimu į Rangovo nurodytą banko sąskaitą:

Sąskaitos Nr. *(nurodyti sąskaitos numerį);*

*(nurodyti banko pavadinimą)* bankas*;*

Banko kodas *(nurodyti banko kodą).*

* 1. Sutarties kaina Sutarties galiojimo metu galės būti perskaičiuojama tik tokiu atveju, jeigu Sutartis, Darbų ar dalies Darbų vykdymas bus stabdomas pagal Sutarties specialiųjų sąlygų 3.9. punkto nuostatas ir toks stabdymas truks ilgiau nei 4 mėnesius. Tokiu atveju bet kuri Šalis turi teisę inicijuoti Sutarties kainos (įkainių) peržiūrą (keitimą) jeigu Valstybės duomenų agentūros skelbiamas statybos sąnaudų elementų kainų indekso (toliau – Indeksas) pokytis nuo paskutinės Pirkimo pasiūlymų pateikimo termino dienos viršija 5 procentus. Atlikdamos peržiūrą Šalys vadovaujasi Valstybės duomenų agentūros viešai oficialiosios statistikos portale paskelbtais rodiklių duomenų bazės duomenimis, iš kitos Šalies nereikalaudamos pateikti oficialaus Valstybės duomenų agentūros ar kitos institucijos išduoto dokumento ar patvirtinimo.
  2. Sutarties kaina peržiūrima dėl Indekso pokyčio, pagal Sutartį neišpirktų Darbų įkainius padauginant iš Indekso pokyčio koeficiento, kuris apskaičiuojamas pagal toliau nurodytą formulę:

K = IPb / IPr

Kur:

K – Indekso pokyčio koeficientas;

IPr – Indekso reikšmė laikotarpio pradžioje;

IPb – Indekso reikšmė laikotarpio pabaigoje;

Laikotarpis yra bet koks laikotarpis, kurio pradžia yra ne ankstesnė, negu pasiūlymų pateikimo Pirkime termino pabaigos diena, pabaiga ne vėlesnė, negu paskutiniojo Atliktų darbų akto pagal Sutartį sudarymo diena.

* 1. Šalys privalo sudaryti Susitarimą dėl kainos peržiūros per 10 darbo dienų nuo Šalies prašymo kitai Šaliai peržiūrėti kainą pateikimo dienos. Šalys privalo Susitarime nurodyti Indekso reikšmę laikotarpio pradžioje ir jos nustatymo datą, Indekso reikšmę laikotarpio pabaigoje ir jos nustatymo datą, Indekso pokyčio koeficientą, peržiūrėtus įkainius ir peržiūrėtą likusią Sutarties kainą.
  2. Po to, kai Šalys sudaro Susitarimą dėl kainos peržiūros, peržiūrėta Sutarties kainos vertės dalis taikoma Darbams, kurie yra įtraukiami į Atliktų darbų aktus (kaip per ataskaitinį laikotarpį atlikti Darbai), Rangovo pateikiamus po Šalies prašymo kitai Šaliai peržiūrėti kainą (įkainius) pateikimo. Jeigu dėl Susitarimo sudarymui reikalingo laiko gali vėluoti Atliktų darbų aktų pateikimas, Rangovas turi teisę arba (a) pateikti Atliktų darbų aktą su peržiūrėtais įkainiais ir peržiūrą atlikti kitame Atliktų darbų akte, arba (b) sustabdyti Atliktų darbų akto pateikimą iki bus peržiūrėti įkainiai.
  3. Atliekant sutarties kainos (įkainių) peržiūrą, peržiūrima tik ta Sutarties kainos dalis pagal kurią iki peržiūros dar nebuvo atlikti Darbai (Darbai nebuvo atlikti ir priimti).
  4. Atlikus Sutarties kainos peržiūrą, tuo atveju jei tęsiasi ar pasikartoja Sutarties specialiųjų sląygų 4.13. punkte aprašyta situacija, sekantis Sutarties kainos peržiūrėjimas galimas ne anksčiau kaip po 6 mėnesių.
  5. Sutarties kainos peržiūrėjimas dėl mokesčių ar darbo užmokestį reglamentuojančių teisės aktų pakeitimo nebus atliekamas.
  6. Jeigu atliekami Darbai vėluoja, uždelstų Darbų kainos neperžiūrimos.
  7. Užsakovas turi teisę užsakyti Papildomus, aiškiai Pirkimo dokumentuose nenumatytus Darbus, kurie sutarties vykdymo metu nesudarys daugiau nei 30% nuo visos Sutarties vertės ir kuriuos Rangovas vykdys vadovaujantis Lietuvos Respublikos aplinkos ministerijos patvirtintomis Statinių statybos skaičiuojamosios kainos nustatymo rekomendacijomis, pagal UAB „Sistela“ sąmatinės programos aktualų kainų lygį (pagal paskutinį darbų kainos atnaujinimą sąmatos tvirtinimo dieną). Darbų kainos nustatymo taisyklės pagal sąmatinę programą „Sistela“:
     1. Darbo kodo ir darbų ir išlaidų parinkimas turi tiksliai atitikti reikalingo atlikti darbo akte apibrėžtą darbo specifiką;
     2. Papildomi kaštai, koeficientai, mokesčiai ir papildomos išlaidos skaičiuojami pagal sąmatinėje programoje „Sistela“ nustatytą seką ir logiką;
     3. Kiekvienam atitinkamam statybos darbui atlikti medžiagų, darbo užmokesčio ir mechanizmų sąnaudos ir kainos turi atitikti sąmatinės programos „Sistela“ aktualų kainų lygį;
     4. Papildomų medžiagų vertė ne daugiau 3 % nuo medžiagų sumos;
     5. Papildomų mechanizmų vertė ne daugiau 3 % nuo mechanizmų sumos;
     6. Sezoniniai darbai ne daugiau 15 %, tik sąmatinėje programoje „Sistela“ priskirtiems darbams;
     7. Specifiniai darbai ne daugiau 17 % tik sąmatinėje programoje „Sistela“ priskirtiems darbams;
     8. Papilloma darbo užmokestis ne daugiau 8 %;
     9. Socialinio draudimo išlaidos ne daugiau 1,79 %;
     10. Statybvietės išlaidos ne daugiau 9 % nuo statinio statybos darbų skaičiuojamosios kainos, arba ne daugiau 12 % nuo kultūros paveldo statinių atkūrimo ir tvarkomųjų statybos darbų skaičiuojamosios kainos;
     11. Pridėtinės išlaidos ne daugiau 20,9 % nuo darbo užmokesčio sumos;
     12. Pelnas ne daugiau 5 %.
  8. Papildomi aiškiai Pirkimo dokumentuose nenumatyti darbai Darbai įforminami atskiru dokumentu, kurį turi pasirašyti visi statybos proceso dalyviai. Šiame dokumente nurodomi papildomų Darbų pavadinimai, kiekiai, vienetai, argumentai, pagrindžiantys papildomų Darbų būtinybę, techniniai sprendiniai, papildomų Darbų įkainio (įkainių) pagrindimas ir skaičiavimas.
  9. Užsakovui sutikus dėl papildomų darbų įsigijimo, Šalys pasirašo papildomą susitarimą dėl papildomų Darbų įsigijimo ir Sutarties termino pratęsimo išskirtinai tik papildomų darbų atlikimo terminui, kuris tampa Sutarties sudėtine dalimi.
  10. Rangovas gali pradėti vykdyti papildomus darbus tik pasirašius papildomą susitarimą dėl papildomų darbų įsigijimo, priešingu atveju bus laikoma, kad Rangovas darbus vykdo savavališkai ir už tokius darbus Rangovui nebus apmokama.

1. **SUTARTIES ĮVYKDYMO UŽTIKRINIMAS**
   1. Sutarties įvykdymo užtikrinimo forma yra banko garantija, išduota banko arba laidavimas (laidavimo sutartis), išduotas draudimo bendrovės (pagal Lietuvos Respublikos civilinio kodekso 6.76 ir 6.77 str.). Užtikrinimo vertė – ne mažiau nei 5 proc. nuo 4.2. p. nustatytos pradinės Sutarties vertės be PVM.
   2. Sutarties įvykdymo užtikrinimo suma dėl galimų Sutarties vertės peržiūros didėjimo ar mažėjimo tvarka nebus koreguojama.
   3. Sutarties įvykdymo užtikrinimą Rangovas privalo pateikti Užsakovui ne vėliau kaip per 10 darbo dienų nuo Sutarties pasirašymo. Jei Rangovas per šį laikotarpį nepateikia Sutarties įvykdymo užtikrinimo, laikoma, kad Rangovas atsisakė sudaryti Sutartį. Sutarties įvykdymo užtikrinimas išduotas trumpesniam terminui nei reikalaujama yra nepriimamas ir laikoma, kad Rangovas atsisakė sudaryti Sutartį.
   4. Sutarties įvykdymo užtikrinimą išdavusi įstaiga garantuoja ar laiduoja, kad Užsakovui bus sumokėta ne mažiau nei 5 proc. nuo 4.2. p. nustatytos pradinės Sutarties vertės be PVM kaip minimalūs Užsakovo nuostoliai dėl to, kad Rangovas neįvykdė įsipareigojimų pagal Sutartį ar vykdė juos netinkamai. Visais atvejais visa užtikrinimo suma yra laikoma minimaliais Užsakovo nuostoliais ir jokio papildomo pagrindimo užtikrinimą išdavusi įstaiga neturi teisės reikalauti nepriklausomai nuo to ar tiesioginiai ši nuostata įtraukta į atlikimo užtikrinimo dokumentą ar ne. Todėl Rangovas privalo apie šį reikalavimą informuoti atlikimo užtikrinimą išdavusią įstaigą o ši neturi teisės atsisakyti šios prievolės jokiais motyvais ar aplinkybėmis. Užtikrinimo suma turi būti nekintama visą Sutarties galiojimo laiką nepriklausomai už kokią sumą, kiek ir kada pagal Sutartį buvo atlikta Darbų. Rangovas turi pristatyti Užsakovui originalų atlikimo užtikrinimą arba atsiųsti jį išdavusio asmens pasirašytą elektroniniu parašu. Draudimo laidavimo atveju turi būti pateikti apmokėjimą patvirtinantys dokumentai.
   5. Užsakovas turi teisę atmesti Atlikimo užtikrinimą, gavęs informaciją, kad Sutarties atlikimą užtikrinantis juridinis asmuo tapo nemokus ar neįvykdė įsipareigojimų kitiems ūkio subjektams arba netinkamai juos vykdė.
   6. Rangovas turi užtikrinti, kad Sutarties įvykdymo užtikrinimas būtų galiojantis ir įvykdomas 60 dienų po Sutarties galiojimo termino pabaigos.
   7. Užsakovas turi grąžinti Rangovui atlikimo užtikrinimą per 30 dienų po Sutarties galiojimo pabaigos.
   8. Šalys susitaria, kad be Sutarties įvykdymo užtikrinimo, papildomai nustatomas 5 % nuo atliktų Darbų vertės be PVM rizikos rezervas (sulaikomų pinigų suma), kuriuo garantuojama, kad užbaigęs darbus pagal sutartį, Rangovas dalyvaus ir teiks pagalbą Užsakovui organizuojant ir vykdant statybos užbaigimo procedūras. Tai reiškia, kad Rangovas tikslins, pildys ir tvarkys komisijai (jei taikoma) pateiktus statinio statybos dokumentus (jeigu bus nustatyta, kad jie neatitinka reikalavimų), šalins pastebėtus statinio defektus arba trūkumus, teiks paaiškinimus statybos užbaigimo komisijoje, pasirašys statybos užbaigimo dokumentus ir kartu su statytoju atliks kitus darbus, reikalingus statinio statybos užbaigimui. Rizikos rezervas Rangovui išmokamas Sutarties specialiųjų sąlygų 4.6 punkte nustatyta tvarka ir terminais.
2. **ŠALIŲ ATSAKOMYBĖ**
   1. Neatlikus apmokėjimo nustatytais terminais, Rangovo pareikalavimu Užsakovas privalo sumokėti Rangovui 0,05 %, dydžio delspinigius nuo laiku neapmokėtos sumos už kiekvieną uždelstą dieną.
   2. Jei Rangovas dėl savo kaltės neatlieka Darbų Įkainuotų veiklų vykdymo grafike nustatytu terminu, Užsakovas turi teisę be oficialaus įspėjimo ir nesumažindamas kitų savo teisių gynimo būdų pradėti skaičiuoti 0,05 %, dydžio delspinigius nuo to konkretaus Darbo ar Darbų grupės (komplekto) visos sumos (vertės) už kiekvieną termino praleidimo dieną.
   3. Užsakovas turi teisę vienašališkai išskaičiuoti delspinigių sumą iš bet kokių Rangovui pagal Sutartį mokėtinų sumų, apie tai pranešant Rangovui. Jei apskaičiuoti delspinigiai viršija Sutarties specialiųjų sąlygų 5.1 punkte nurodytą Sutarties įvykdymo užtikrinimo sumą, Užsakovas turi teisę vienašališkai nutraukti Sutartį, apie tai raštu įspėjęs Rangovą prieš 10 (dešimt) dienų. Sutarties nutraukimas nepanaikina Užsakovo teisės į Sutarties įvykdymo užtikrinimą, taip pat į nuostolių bei netesybų atlyginimą.
   4. Jeigu Rangovo darbuotojai ir / arba subrangovo, kurį pasitelkia Rangovas, darbuotojai statybvietėje Darbus atlieka neturėdami galiojančio Valstybinio socialinio draudimo įstatymo 151 straipsnyje nustatyta tvarka suformuoto skaidriai dirbančio asmens identifikavimo kodo (toliau – Kodas), o tais atvejais, kai jiems kodas negali būti suformuotas - neturėdami kode užšifruojamus duomenis, nurodytus Valstybinio socialinio draudimo įstatymo 151 straipsnio 8 dalyje, pagrindžiančių dokumentų (toliau – Kode užšifruojamus duomenis pagrindžiantys dokumentai), Rangovas turi nedelsiant pašalinti tokį darbuotoją iš statybvietės ir už kiekvieną tokį pažeidimo atvejį sumokėti Užsakovui 200 Eur (dviejų šimtų eurų) baudą.
   5. Jei Pirkimo metu Pasiūlymui buvo suteikti bet kokio dydžio balai pagal pasiūlymo kokybės (T) kriterijų „tiekėjo – ūkio subjekto patirtis ir įsipareigojimų laikymasis“ ir jei bet kuriuo Sutarties vykdymo laikotarpiu nustatoma, kad tiesioginiame Darbų vykdyme nedalyvauja tas konkretus ūkio subjektas kurio patirtis buvo vertinama suteikiant šį ekonominio naudingumo vertinimą, Rangovas ne ginčo tvarka per 30 dienų nuo Užsakovo pareikalavimo dienos privalo sumokėti Užsakovui vienkartinę 5 % nuo pradinės Sutarties vertės dydžio baudą.
   6. Jei Pirkimo metu Pasiūlymui buvo suteikti bet kokio dydžio balai pagal pasiūlymo kokybės (V) kriterijų “tiekėjo siūlomo statybos darbų vadovo patirtis ir įsipareigojimų laikymasis” ir jei bet kuriuo Sutarties vykdymo laikotarpiu nustatoma, kad tiesioginiame Darbų vykdyme nedalyvauja tas konkretus statybos darbų vadovas kurio patirtis buvo vertinama suteikiant šį ekonominio naudingumo vertinimą ir darbų vadovas su Užsakovo sutikimu nebuvo pakeistas į ne mažesnės kvalifikacijos darbų vadovą, Rangovas ne ginčo tvarka per 30 dienų nuo Užsakovo pareikalavimo dienos privalo sumokėti Užsakovui vienkartinę 5 % nuo pradinės Sutarties vertės dydžio baudą.
   7. Jei Pirkimo metu Pasiūlymui buvo suteikti balai pagal pasiūlymo kokybės (D) kriterijų „besąlyginio atliktų darbų defektų šalinimo laikotarpis“, tuo atveju jei Užsakovas šiuo laikotarpiu nustato bet kokius defektus ir apie tai tinkamai informuoja Rangovą o Rangovas per Užsakovo nurodytą protingą laiką tokių defektų nepašalina, Užsakovas ne ginčo tvarka sulaiko savo naudai (pagal Sutartį neišmoka Rangovui) visą Įkainuotų veiklų vykdymo grafiko dalyje (komplekte) „besąlyginis atliktų Darbų defektų šalinimas“ nurodytą sumą.
   8. Jeigu Rangovas nevykdo savo įsipareigojimų arba vykdo juos netinkamai, tai Užsakovas be šiame straipsnyje nurodyti savo teisių gynimo būdų taip pat turi teisę pasinaudoti teisėmis, nurodytomis Sutarties bendrųjų sąlygų 15 ir 16 punktuose.
3. **ATSAKINGI ASMENYS**
   1. Sutarties Šalys susirašinėja lietuvių kalba. Visi pranešimai, sutikimai ir kitas susižinojimas, kuriuos Šalis gali pateikti pagal šią Sutartį, bus laikomi galiojančiais ir įteiktais tinkamai, jeigu yra asmeniškai pateikti kitai Šaliai ir gautas patvirtinimas apie gavimą arba išsiųsti elektroniniu paštu toliau nurodytais elektroniniais adresais, kuriuos nurodė viena Šalis, pateikdama pranešimą:
      1. Rangovo už Sutarties vykdymą atsakingas asmuo: \_\_\_\_\_\_\_\_\_\_\_\_, Tel. Nr.: \_\_\_\_\_\_\_\_, el. P.: \_\_\_\_\_\_;
      2. Užsakovo už Sutarties vykdymą atsakingas asmuo: \_\_\_\_\_\_\_\_\_\_\_\_, Tel. Nr.: \_\_\_\_\_\_\_\_, el. P.: \_\_\_\_\_\_;
      3. Užsakovo už Sutarties ir jos pakeitimų paskelbimą atsakingas asmuo: \_\_\_\_\_\_\_\_\_\_\_\_, Tel. Nr.: \_\_\_\_\_\_\_\_, el. P.: \_\_\_\_\_\_.

Jei pasikeičia aukščiau nurodyti Šalies adresas ir / ar kiti duomenys, tokia Šalis turi informuoti kitą Šalį pranešdama ne vėliau, kaip prieš 10 dienų. Jei Šaliai nepavyksta laikytis šių reikalavimų, ji neturi teisės į pretenziją ar atsiliepimą, jei kitos Šalies veiksmai, atlikti remiantis paskutiniais žinomais jai duomenimis, prieštarauja Sutarties sąlygoms arba ji negavo jokio pranešimo, išsiųsto pagal tuos duomenis.

1. **SUBRANGOVAI IR JŲ KEITIMO TVARKA**

*Jeigu Rangovas nenumato pasitelkti subrangovų, tai nurodoma:*

* 1. Sutarties pasirašymo metu Rangovas šios sutarties vykdymui nenumato pasitelkti subrangovo (subrangovų).
  2. Rangovas gali pasitelkti subrangovą Sutarties vykdymo metu tik esant objektyvioms priežastims ir gavus Užsakovo pritarimą. Apie subrangovų (subrangovo) pasitelkimą Rangovas privalo informuoti Užsakovą raštu iki subrangovas pradės vykdyti Sutarties dalį, dėl kurios šis subrangovas buvo pasitelktas. Rangovas, informuodamas Užsakovą apie pasitelkiamus (-ą) subrangovus (subrangovą), privalo nurodyti, kokiai Sutarties vykdymo daliai pasitelkiamas subrangovas, pateikti jų (-jo) pašalinimo pagrindų nebuvimą patvirtinančius dokumentus ir kvalifikacijos atitiktį pagrindžiančius dokumentus (jei tokie reikalavimai keliami). Pažeidus šią subrangovo (subrangovų) pasitelkimo tvarką bus laikoma, kad Rangovas pažeidė esmines Sutarties sąlygas, dėl ko Užsakovas gali vienašališkai nutraukti šią sutartį.

*Jeigu Rangovas sudarydamas sutartį gali nurodyti, kokius subrangovus jis pasitelkia, tai nurodoma:*

8.1. Rangovas numato pasitelkti šį (šiuos) subrangovą (subrangovus): \_\_\_\_\_\_\_\_\_\_\_\_\_\_\_\_\_\_ *(nurodyti fizinio /juridinio asmens pavadinimą (-us), kodas (-us), gyvenamoji vieta, buveinės adresas, atstovo duomenys)*

šioms Sutartis vykdymo dalims \_\_\_\_\_\_\_\_\_ *(nurodyti kokiai Sutarties vykdymo daliai pasitelkiamas subrangovas), jeigu Rangovas sudarydamas Sutartį negali nurodyti, kokius subrangovus jis pasirenka, tai nurodoma:*

8.1. Sudarius Sutartį, tačiau ne vėliau negu Sutartis pradedama vykdyti, Rangovas įsipareigoja Užsakovui raštu pranešti tuo metu žinomų pasitelkiamų subrangovų (subrangovo) pavadinimus, kontaktinius duomenis ir jų atstovus. Rangovas taip pat privalo nurodyti, kuriai Sutarties vykdymo daliai pasitelkiamas subrangovas.

* 1. Sutarties 8.1 punkte / Pranešime apie subrangovą (subrangovus) *(tinkamą formuluotę pasirinkti pagal tai, ar sudarant sutartį gali nurodyti subrangovus, ar negali nurodyti subrangovų, žiūr. 8.1 punktą)* nurodytą (nurodytus) subrangovą (subrangovus) Rangovas gali pakeisti arba gali pasitelkti naują subrangovą tik esant objektyvioms priežastims ir gavus Užsakovo pritarimą. Apie subrangovų (subrangovo) pakeitimą arba naujo subrangovo pasitelkimą Rangovas privalo informuoti Užsakovą raštu iki pakeistas / naujas subrangovas pradės vykdyti Sutarties dalį, dėl kurios šis subrangovas buvo pakeistas / pasitelktas naujas. Rangovas, informuodamas Užsakovą apie pakeistus / naujus subrangovus (subrangovą), privalo pateikti jų (-jo) pašalinimo pagrindų nebuvimą patvirtinančius dokumentus ir kvalifikacijos atitiktį pagrindžiančius dokumentus (jei tokie reikalavimai keliami). Pažeidus šią subrangovo (subrangovų) keitimo tvarką bus laikoma, kad Rangovas pažeidė esmines Sutarties sąlygas, dėl ko Užsakovas gali vienašališkai nutraukti šią Sutartį.
  2. Subrangovo (subrangovų) pasitelkimas neatleidžia Rangovo nuo atsakomybės vykdant šią Sutartį. Už subrangovo (subrangovų) įsipareigojimų nevykdymą arba netinkamą jų vykdymą atsako Rangovas.
  3. Rangovas per 3 darbo dienas nuo Sutarties sudarymo momento privalo raštu informuoti subrangovus apie tiesioginio atsiskaitymo su subrangovais galimybę, o tuo atveju, kai šioje sutartyje nustatytais atvejais pakeičiamas Sutartyje nurodytas subrangovas ar pasitelkiamas naujas – per 3 darbo dienas nuo informacijos apie naują subrangovą (kontaktinius duomenis ir subrangovo atstovą) gavimo dienos. Gavęs Rangovo pranešimą ir ketinantis pasinaudoti nurodyta galimybe, subrangovas turi raštu pateikti prašymą Užsakovui dėl tiesioginio atsiskaitymo. Užsakovas, gavęs subrangovo prašymą dėl tiesioginio atsiskaitymo, informuoja Rangovą apie subrangovo prašymo gavimą. Rangovas turi teisę prieštarauti nepagrįstiems mokėjimams.  Jeigu visos Sutartį vykdančios šalys: Užsakovas, Rangovas ir subrangovas sutaria dėl tiesioginio atsiskaitymo su subrangovu, toks atsiskaitymas vykdomas pagal atskirą susitarimą, kuris sudaromas tarp Užsakovo, Rangovo ir subrangovo, kuriame aprašoma tiesioginio atsiskaitymo su subrangovo tvarka, atsižvelgiant į pirkimo dokumentuose ir subrangos sutartyje nustatytus reikalavimus.

1. **KITOS NUOSTATOS**
   1. Šią Sutartį sudaro Sutarties specialiosios sąlygos, jų priedai, Sutarties bendrosios sąlygos, Pirkimo dokumentai (saugoma CVP IS) ir Pasiūlymas (saugoma CVP IS). Jeigu Sutarties specialiųjų sąlygų ir/ar jų priedų nuostatos neatitinka Sutarties bendrųjų sąlygų nuostatų, pirmenybė yra teikiama Sutarties specialiųjų sąlygų bei jų priedų nuostatoms.
   2. Ši Sutartis yra sudaryta vienu elektroniniu egzemplioriumi kuris laikomas vieninteliu Sutarties originalu.
   3. Šiuo Šalys patvirtina, kad Sutartį perskaitė, suprato jos turinį ir pasekmes, priėmė ją kaip atitinkančią jų tikslus ir pasirašė aukščiau nurodyta data.
   4. Sutarties specialiųjų sąlygų priedas Rangovo Pirkimui pateiktas Įkainuotų veiklų vykdymo grafikas.
2. **ŠALIŲ REKVIZITAI**

**Užsakovo vardu: Rangovo vardu:**

|  |  |
| --- | --- |
| Akcinė bendrovė „KLAIPĖDOS VANDUO“ |  |
| Juridinio asmens kodas 140089260 |  |
| Ryšininkų g. 11, Klaipėda |  |
| AB SEB bankas, kodas 70440 |  |
| LT30 7044 0600 0076 5179 |  |
| PVM mokėtojo kodas LT400892610 |  |
| Tel.: (0 46) 46 61 71 |  |
| Atstovaujama \_\_\_\_\_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_\_\_\_\_\_\_\_ |

**PAVIRŠINIŲ NUOTEKŲ TINKLO BALTIJOS PR. KLAIPĖDOS M. NAUJOS STATYBOS IR ESAMŲ TINKLŲ REKONSTRAVIMO STATYBOS RANGOS DARBŲ**

**pirkimo – PARDAVIMO SUTARTIES**

**Bendrosios SĄLYGOS**

1. **Pagrindinės Sutarties sąvokos**
   1. Užsakovas – Lietuvos Respublikos pirkimų, atliekamų vandentvarkos, energetikos, transporto ar pašto paslaugų srities perkančiųjų subjektų, įstatymenurodytas perkantysis subjektas, perkantis Sutarties specialiosiose sąlygose nurodytus Darbus iš Rangovo.
   2. Sutarties kaina – pinigų suma, kurią Užsakovas pagal Sutartį turi sumokėti/faktiškai sumokama Rangovui už faktiškai atliktus Darbus, įskaitant visas Rangovo patiriamas su Sutarties vykdymu susijusias išlaidas ir mokesčius.
   3. Rangovas – ūkio subjektas, kuriuo gali būti fizinis asmuo, privatus ar viešasis juridinis asmuo ar tokių asmenų grupė, atliekanti Darbus pagal šią Sutartį.
   4. Kainodaros taisyklės – Sutarties kainos apskaičiavimo ir keitimo taisyklės.
2. **Sutarties aiškinimas**
   1. Sutartyje, kur reikalauja kontekstas, žodžiai pateikti vienaskaita, gali turėti ir daugiskaitos prasmę ir atvirkščiai.
   2. Kai tam tikra reikšmė yra skirtinga tarp nurodytų skaičiais ir žodžiais, vadovaujamasi žodine reikšme. Jei mokėjimo valiutos pavadinimo trumpinys neatitinka mokėjimo valiutos pilno pavadinimo žodžiais, teisingu laikomas valiutos pilnas pavadinimas žodžiais.
   3. Sutarties trukmė ir kiti terminai yra skaičiuojami kalendorinėmis dienomis, jei Sutartyje nenurodyta kitaip.
3. **Sutarties šalių įsipareigojimai**
   1. **Bendri įsipareigojimai:**
      1. Rangovas įsipareigoja atlikti Darbus pagal Pirkimo dokumentų ir Sutarties reikalavimus, o Užsakovas įsipareigoja juos priimti ir apmokėti pagal Sutarties specialiosiose sąlygose nustatytą tvarką.
      2. Abi Šalys išlaiko reikiamą darbinę erdvę ir priemones Sutarčiai vykdyti.
      3. Kiekviena šalis privalo nedelsiant priimti visus sprendimus, reikiamus Sutarčiai vykdyti.
      4. Šalys privalo įnešti savo indėlį į Sutarties vykdymą, atsižvelgiant į nuo konkrečios šalies priklausančius ir jai pavaldžius veiksnius.
   2. Rangovo įsipareigojimai:
      1. per 5 dienas nuo sutarties įsigaliojimo dienos skirti atestuotą statybos vadovą, atsakingą už saugų darbą ir aplinkos apsaugą;
      2. apsidrausti statinio statybos, rekonstravimo, remonto, atnaujinimo (modernizavimo), griovimo ar kultūros paveldo statinio tvarkomųjų statybos darbų ir civilinės atsakomybės privalomuoju draudimu, kaip tai numatyta statinio statybos , rekonstravimo, remonto, atnaujinimo (modernizavimo), griovimo ar kultūros paveldo statinio tvarkomųjų statybos darbų ir civilinės atsakomybės privalomojo draudimo taisyklėse, ir ne vėliau kaip per 5 darbo dienas nuo Sutarties įsigaliojimo dienos pateikti apsidraudimo privalomuoju draudimu sutarties sudarymo įrodymus, kuriuose matytųsi draudimo įmonė, draudimo suma ir pagrindinės draudimo sąlygos (draudimo polisą)*.*
      3. Darbus vykdyti, nenusižengiant projekto, STR ir kitų normų ir taisyklių bei techninių specifikacijų reikalavimams. Rangovas turi teisę keisti Užsakovo patvirtintus projektinius sprendimus tik gavęs Užsakovo rašytinį sutikimą.
      4. Tikrinti ir užtikrinti, kad tik turintys Kodą ar Kode užšifruotus duomenis pagrindžiančius dokumentus (jei Kodas nesuformuotas) asmenys patektų į statybvietę ir statybvietėje atliktų statybos darbus, o esant poreikiui į statybvietę patekti kitiems asmenims, jiems būtų suteiktos identifikavimo priemonės bei jie būtų užregistruoti Rangovo nustatytos formos žurnale, nurodant atvykimo į statybvietę ir išvykimo iš jos datą, laiką ir apsilankymo priežastis. Šio punkto kontrolė ir atsakomybė už galimus jo pažeidimus paliekama Rangovui;
      5. Esant poreikiui gauti žemės darbų leidimą*;*
      6. Sukomplektuoti įrangą ir medžiagas. Naudoti specifikacijose nurodytus sertifikuotus statybos produktus, turinčius atitikties deklaracijas;
      7. Laiku ir tinkamai informuoti Užsakovą apie atliktus Darbus bei apie atliktų Darbų priėmimo – perdavimo datą bei pateikti Užsakovui atliktų Darbų perdavimo – priėmimo aktus;
      8. Atlikti teritorijos tvarkymo darbus;
      9. Paruošti dokumentus, reikalingus pateikti statybos užbaigimui;
      10. Užbaigęs Darbus kartu su Darbų perdavimo Užsakovui aktu Rangovas privalo Užsakovui pateikti garantinio laikotarpio prievolių įvykdymo dokumentą, t. y. draudimo bendrovės išduoto laidavimo draudimo rašto (kartu su jo apmokėjimą įrodančia dokumento kopija) arba kredito įstaigos garantijos kopiją, užtikrinantį  rangovo garantinio laikotarpio prievolių įvykdymą. Reikalavimai draudimo bendrovės laidavimo draudimo raštui arba kredito įstaigos garantijai:
          1. draudimo bendrovės laidavimo draudimo raštas arba kredito įstaigos garantija turi būti išduoti ne trumpesniam kaip 3 metų laikotarpiui;
          2. garantijos draudimo suma turi būti ne mažesnė kaip 5 procentai statybos kainos (be PVM).
      11. Imtis visų įmanomų priemonių Užsakovo jam patikėto turto saugumui užtikrinti ir atsakyti už šio turto praradimą ar sužalojimą;
      12. Darbų vykdymo laikotarpiu atsakyti už pastatų, komunikacijų ar kitų statinių pažeidimus, juos pažeidus atstatyti savo lėšomis ir jėgomis;
      13. Garantuoti saugų darbą, priešgaisrinę ir aplinkos saugą bei darbo higieną statybos aikštelėje, taip pat nepažeisti trečiųjų asmenų interesų. Užtikrinti ir atsakyti už materialinių vertybių apsaugą;
      14. Kartu su techniniu prižiūrėtoju parengti statybos užbaigimo dokumentaciją ir dalyvauti statybos užbaigimo procedūrose;
      15. atsakyti už statybos objektą iki statybos užbaigimo akto išdavimo/deklaracijos apie statybos užbaigimą patvirtinimo. Jei tokie dokumentai neišrašomi – iki galutinio darbų priėmimo – perdavimo akto pasirašymo datos;
      16. Atlyginti Užsakovui nuostolius, atsiradusius dėl Rangovo kaltės.
   3. Užsakovo įsipareigojimai:
      1. Įsakymu paskirti techninį prižiūrėtoją ir informuoti Rangovą apie jo paskyrimą;
      2. tuo atveju jeigu statant statinį dalyvaus daugiau negu vienas rangovas, pagal Lietuvos Respublikos darbuotojų saugos ir sveikatos įstatymo bei Lietuvos Respublikos statybos įstatymo nuostatas įsakymu paskirti vieną ar kelis saugos ir sveikatos koordinatorius ir informuoti Rangovą apie jo (jų) paskyrimą;
      3. Apmokėti už atliktus Darbus Sutarties specialiosiose sąlygose nustatyta tvarka ir terminais;
      4. Pasirašyti ant darbų perdavimo aktų per 3 darbo dienas nuo jų pateikimo arba nurodyti neatitikimus. Šis terminas atidedamas, jeigu Užsakovas pareikalauja papildomos arba detalizuotos informacijos apie atliktus darbus arba naudotas medžiagas. Nepasirašius ar nenurodžius pastabų per numatytą laikotarpį, priimama, jog Užsakovas sutinka su atliktų darbų rezultatu.
      5. Statinio statybos užbaigimo aktu / deklaracija apie statybos užbaigimą / darbų priėmimo – perdavimo aktu (jei užbaigimo aktas ar deklaracija apie statybos užbaigimą yra neprivalomi) priimti iš Rangovo galutinai atliktus Darbus.
      6. Atlyginti Rangovui nuostolius, atsiradusius dėl Užsakovo kaltės.
4. Sutarties kainodaros taisyklės
   1. Sutarties kainodaros taisyklės nustatytos Sutarties specialiosiose sąlygose.
   2. Į Sutartyje numatytus įkainius turi būti įskaičiuota Darbų kaina, visos išlaidos ir mokesčiai.
5. **Sutarties įvykdymo užtikrinimas**
   1. Sutarties specialiosiose sąlygose nurodytu terminu ir sąlygomis Rangovas pateikia Sutarties įvykdymo užtikrinimą. Jei Rangovas per šį laikotarpį Sutarties įvykdymo užtikrinimo nepateikia, laikoma, kad Tiekėjas atsisakė sudaryti Sutartį.
   2. Sutarties įvykdymą užtikrinančiame dokumente turi būti nurodyta / numatyta, kad užtikrinimą teikianti įstaiga neatšaukiamai ir besąlygiškai įsipareigoja sumokėti pagal garantiją ar laidavimo raštą / liudijimą Užsakovui priklausančią sumą numatytą Sutarties specialiose sąlygose.
   3. Prieš pateikdamas Sutarties įvykdymo užtikrinimą, Rangovas gali prašyti Užsakovo patvirtinti, kad Rangovo siūlomą Sutarties įvykdymo užtikrinimą jis sutinka priimti. Tokiu atveju Užsakovas privalo atsakyti Rangovui ne vėliau kaip per 3 (tris) darbo dienas nuo prašymo gavimo dienos. Sutarties įvykdymo užtikrinimas pateikiamas ta pačia valiuta, kokia atliekami mokėjimai.
   4. Sutarties įvykdymo užtikrinimas turi galioti visą Sutarties vykdymo laikotarpį.
   5. Jei Sutarties vykdymo metu užtikrinimą išdavęs juridinis asmuo (garantas, laiduotojas) negali įvykdyti savo įsipareigojimų, Užsakovas gali raštu pareikalauti Rangovo per 10 (dešimt) dienų pateikti naują Sutarties įvykdymo užtikrinimą tokiomis pačiomis sąlygomis kaip ir ankstesnysis. Jei Rangovas nepateikia naujo užtikrinimo, Užsakovas turi teisę nutraukti Sutartį.
   6. Jei Rangovas nevykdo savo sutartinių įsipareigojimų ar vykdo juos netinkamai, Užsakovas pareikalauja sumokėti visą sumą kurią užtikrinimą išdavęs juridinis asmuo (garantas, laiduotojas) įsipareigojo sumokėti. Prieš pateikdamas reikalavimą sumokėti pagal Sutarties įvykdymo užtikrinimą, Užsakovas įspėja apie tai Rangovą, nurodydamas, dėl kokio pažeidimo pateikia šį reikalavimą.
6. **Šalių atsakomybė**
   1. Šalių atsakomybė yra nustatoma pagal galiojančius Lietuvos Respublikos teisės aktus ir šią Sutartį. Šalys įsipareigoja tinkamai vykdyti savo įsipareigojimus, prisiimtus šia Sutartimi, ir susilaikyti nuo bet kokių veiksmų, kuriais galėtų padaryti žalos viena kitai ar apsunkintų kitos Šalies prisiimtų įsipareigojimų įvykdymą.
   2. Baudų pagal Sutartį dydis ir jų mokėjimo sąlygos nustatytos Sutarties specialiosiose sąlygose.
   3. Delspinigių dydis ir jų mokėjimo sąlygos nustatytos Sutarties specialiosiose sąlygose.
   4. Delspinigių ir/ar baudų sumokėjimas neatleidžia Šalių nuo pareigos vykdyti šioje Sutartyje prisiimtus įsipareigojimus.
7. **Nenugalimos jėgos aplinkybės (*force majeure*)**
   1. Šalis atleidžiama nuo atsakomybės už Sutarties neįvykdymą, jeigu ji įrodo, kad Sutartis neįvykdyta dėl aplinkybių, kurių ji negalėjo kontroliuoti bei protingai numatyti Sutarties sudarymo metu, ir kad negalėjo užkirsti kelio šių aplinkybių ar jų pasekmių atsiradimui. Nenugalima jėga (*force majeure*) nelaikoma tai, kad rinkoje nėra reikalingų prievolei vykdyti prekių, Sutarties Šalis neturi reikiamų finansinių išteklių arba Šalies kontrahentai pažeidžia savo prievoles.
   2. Jeigu aplinkybė, dėl kurios neįmanoma Sutarties įvykdyti, laikina, tai Šalis atleidžiama nuo atsakomybės tik tokiam laikotarpiui, kuris yra protingas atsižvelgiant į tos aplinkybės įtaką Sutarties įvykdymui.
   3. Sutarties neįvykdžiusi Šalis privalo pranešti kitai Šaliai apie nenugalimos jėgos atsiradimą bei jos įtaką Sutarties įvykdymui. Jeigu šio pranešimo kita Šalis negauna per protingą laiką, bet ne vėliau kaip per 3 (tris) darbo dienas po to, kai Sutarties neįvykdžiusi Šalis sužinojo ar turėjo sužinoti apie tą aplinkybę, tai pastaroji Šalis privalo atlyginti dėl pranešimo negavimo atsiradusius nuostolius. Šios nuostatos neatima iš kitos Šalies teisės nutraukti Sutartį arba sustabdyti jos įvykdymą.
   4. Šalis, prašanti ją atleisti nuo atsakomybės, privalo pateikti įrodymus, kad ji ėmėsi visų pagrįstų atsargumo priemonių ir dėjo visas pastangas, kad sumažintų išlaidas ar neigiamas pasekmes, taip pat pranešti galimą įsipareigojimų įvykdymo terminą. Pranešimo taip pat reikalaujama, kai išnyksta įsipareigojimų nevykdymo pagrindas.
   5. Pagrindas atleisti Šalį nuo atsakomybės atsiranda nuo nenugalimos jėgos aplinkybių atsiradimo momento arba, jeigu laiku nebuvo pateiktas pranešimas, nuo pranešimo pateikimo momento. Jeigu Šalis laiku neišsiunčia pranešimo arba neinformuoja, ji privalo kompensuoti kitai Šaliai žalą, kurią ši patyrė dėl laiku nepateikto pranešimo arba dėl to, kad nebuvo jokio pranešimo.
8. **Intelektinės ir pramoninės nuosavybės teisės**
   1. Visi rezultatai ir su jais susijusios teisės, įgytos vykdant Sutartį, įskaitant autorines ir kitas intelektinės ar pramoninės nuosavybės teises, yra Užsakovo nuosavybė.
9. **Šalių pareiškimai ir garantijos**
   1. Kiekviena iš Šalių pareiškia ir garantuoja kitai Šaliai, kad:
      1. Šalis yra tinkamai įsteigta ir teisėtai veikia pagal Lietuvos Respublikos įstatymus;
      2. Šalis atliko visus teisinius veiksmus, būtinus, kad Sutartis būtų tinkamai sudaryta ir galiotų, ir turi visus teisės aktais numatytus leidimus, licencijas, darbuotojus, reikalingus Darbams atlikti;
      3. sudarydama Sutartį, Šalis neviršija savo kompetencijos ir nepažeidžia ją saistančių įstatymų, kitų privalomų teisės aktų, taisyklių, statutų, teismo sprendimų, įstatų, nuostatų, potvarkių, įsipareigojimų ir susitarimų.
   2. Ši Sutartis yra Šaliai galiojantis, teisinis ir ją saistantis įsipareigojimas, kurio vykdymo galima pareikalauti pagal Sutarties sąlygas.
10. **Konfidencialumo įsipareigojimai**
    1. Šalys sutinka laikyti šios Sutarties sąlygas, visą dokumentaciją ir informaciją, kurią Sutarties Šalys gauna viena iš kitos vykdydamas Sutartį, konfidencialia ir be išankstinio kitos Šalies rašytinio sutikimo neplatinti trečiosioms šalims apie ją jokios informacijos, išskyrus atvejus, kai to reikalaujama Lietuvos Respublikos įstatymų nustatyta tvarka. Šio įsipareigojimo pažeidimu nebus laikomas viešas informacijos apie Pirkėją atskleidimas, jei Pirkėjas pažeidžia mokėjimo terminus ir informacijos apie Tiekėją atskleidimas, jei Tiekėjas pažeidžia Darbų atlikimo terminus.
11. **Darbų atlikimo garantijos**
    1. Rangovas garantuoja, kad atlikti statybos darbai atitinka norminių statybos dokumentų reikalavimus.
    2. Rangovas negarantuoja už atliktus darbus, jeigu Užsakovas davė klaidingus nurodymus ir darbų aprašymus.
    3. Statinio garantinis laikas skaičiuojamas nuo statybos užbaigimo akto išdavimo/deklaracijos apie statybos užbaigimą patvirtinimo ar galutinio darbų priėmimo – perdavimo akto pasirašymo datos (jei užbaigimo aktas ar deklaracija apie statybos užbaigimą yra neprivalomi).
    4. Nustatomi šie garantiniai terminai sutarties objektui:
       1. visoms darbams atlikti naudojamoms medžiagoms ir įrangai – ne mažiau kaip trys metai;
       2. paslėptiems statinio elementams (konstrukcijoms, vamzdynams ir pan.) - dešimt metų;
       3. Esant tyčia paslėptiems defektams – dvidešimt metų;
       4. Kitiems darbams – penkeri metai.
    5. Rangovas atsako už defektus, nustatytus per garantinį terminą, jeigu neįrodo, kad jie atsirado dėl objekto ar jo dalių normalaus susidėvėjimo ar Užsakovo arba jo pasamdytų asmenų netinkamai atlikto remonto arba dėl Užsakovo ar jo pasamdytų asmenų kitokių kaltų veiksmų.
    6. Garantinis terminas sustabdomas tiek laiko, kiek objektas negalėjo būti naudojamas dėl nustatytų defektų, už kuriuos atsako rangovas.
    7. Užsakovas, per garantinį laiką nustatęs objekto defektus, per 5 (penkias) dienas pateikia Rangovui raštišką pretenziją. Rangovas ne vėliau kaip per Užsakovo nurodytą terminą, jeigu dėl defekto pobūdžio jie neturi būti pašalinti anksčiau, privalo pašalinti Užsakovo nurodytus defektus savo lėšomis.
12. **Sutarties galiojimas**
    1. Sutarties galiojimo terminas nustatytas Sutarties specialiosiose sąlygose.
    2. Jei bet kuri šios Sutarties nuostata tampa ar pripažįstama visiškai ar iš dalies negaliojančia, tai neturi įtakos kitų Sutarties nuostatų galiojimui.
    3. Nutraukus Sutartį ar jai pasibaigus, lieka galioti Sutarties nuostatos, susijusios su atsakomybe bei atsiskaitymais tarp Šalių pagal šią Sutartį, taip pat visos kitos šios Sutarties nuostatos, kurios, kaip aiškiai nurodyta, išlieka galioti po Sutarties nutraukimo arba turi išlikti galioti, kad būtų visiškai įvykdyta ši Sutartis.
13. **Sutarties pakeitimai**
    1. Sutarties sąlygos Sutarties galiojimo laikotarpiu gali būti keičiamos Sutartyje nurodytais atvejais, taip pat atvejais, nustatytais Lietuvos Respublikos pirkimų, atliekamų vandentvarkos, energetikos, transporto ar pašto paslaugų srities perkančiųjų subjektų, įstatymo 97 straipsnyje.
    2. Sutarties galiojimo laikotarpiu Šalis, inicijuojanti Sutarties sąlygų pakeitimą, pateikia kitai Šaliai raštišką prašymą keisti Sutarties sąlygas bei dokumentų, pagrindžiančių prašyme nurodytas aplinkybes, argumentus ir paaiškinimus, kopijas. Į pateiktą prašymą pakeisti atitinkamą Sutarties sąlygą kita Šalis motyvuotai atsako ne vėliau kaip per 10 (dešimt) darbo dienų. Šalims nesutarus dėl Sutarties sąlygų keitimo, sprendimo teisę turi Pirkėjas. Šalims tarpusavyje susitarus dėl sutarties sąlygų keitimo, šie keitimai įforminami susitarimu, kuris yra neatsiejama Sutarties dalis.
14. **Sutarties vykdymo sustabdymas**
    1. Sutarties arba konkrečių Darbų vykdymo sustabdymo aplinkybės ir galimybės nustatytos Sutarties specialiose sąlygose.
15. **Sutarties pažeidimas**
    1. Jei Šalis nevykdo ar netinkamai vykdo savo įsipareigojimus pagal Sutartį, ji pažeidžia Sutartį. Vienai Šaliai pažeidus Sutartį, kita Šalis turi teisę naudotis bet kokiais teisėtais savo teisių gynimo būdais, įskaitant, bet neapsiribojant:
       1. reikalauti iš kitos Šalies tinkamai vykdyti sutartinius įsipareigojimus;
       2. reikalauti atlyginti nuostolius;
       3. reikalauti sumokėti specialiose sutarties sąlygose nustatytų dydžių baudas;
       4. pasinaudoti Sutarties įvykdymo užtikrinimu, jei toks reikalavimas buvo pirkimo sąlygose;
       5. reikalauti sumokėti Sutartyje nustatytas netesybas ir atlyginti nuostolius;
       6. nutraukti Sutartį Sutarties Bendrųjų sąlygų 16 straipsnyje nustatyta tvarka.
16. **Sutarties nutraukimas**
    1. Sutartis gali būti nutraukiama raštišku Šalių susitarimu.
    2. Rangovas turi teisę vienašališkai nutraukti Sutartį tik dėl svarbių priežasčių, kurios negali priklausyti nuo Rangovo valios. Jeigu Rangovas vienašališkai nutraukia Sutartį be svarbių priežasčių, toks Sutarties nutraukimas bus laikomas esminiu Sutarties pažeidimu. Bet kuriuo vienašališko Sutarties nutraukimo atvejuRangovas privalo visiškai atlyginti Užsakovo patirtus tiesioginius nuostolius. Užsakovo patirti nuostoliai ar išlaidos išieškomi išskaičiuojant juos iš Rangovui mokėtinų sumų arba pagal Rangovo pateiktą užtikrinimą. Apie Sutarties nutraukimą šiame punkte nurodytu pagrindu Rangovas raštu praneša Užsakovui prieš 30 (trisdešimt) kalendorinių dienų.
    3. Užsakovas turi teisę vienašališkai nutraukti Sutartį šiais atvejais:
       1. esant Lietuvos Respublikos Pirkimų, atliekamų vandentvarkos, energetikos, transporto ar pašto paslaugų srities perkančiųjų subjektų įstatymo 98 straipsnio 1 dalyje nurodytiems pagrindams;
       2. jei Rangovas vykdydamas Darbus ir/arba Paslaugas nesilaiko Pirkimo metu pagal Tiekėjo aplinkos apsaugos reikalavimų techninės atitikties deklaraciją prisiimtų aplinkosauginių reikalavimų;
       3. dėl esminio Sutarties pažeidimo. Esminiu Sutarties pažeidimu laikomi atvejai numatyti Lietuvos Respublikos civilinio kodekso 6.217 straipsnio 2 dalyje, taip pat šie atvejai:
          1. kai Rangovas daugiau kaip du kartus per Sutarties galiojimo laiką praleido pagal konkretų užsakymą vydimų Darbų ir/arba Paslaugų atlikimo terminą daugiau kaip 30 kalendorinių dienų;
          2. kai Rangovas per Užsakovo nustatytą protingą terminą nepašalino atliktų darbų trūkumų;
          3. kai Užsakovas patiria nuostolius dėl to, kad Rangovas Sutartyje nustatytą esminę sąlygą vykdo su dideliais arba nuolatiniais trūkumais;
          4. kai Rangovas pasitelkia naują arba pakeičia esamą subrangovą (subrangovus) pažeisdamas Sutarties specialiųjų sąlygų 7 straipsnyje nustatytą tvarką;
          5. kai Rangovas nesilaiko Sutartyje nustatytų įkainių;
          6. kai Užsakovas pritaiko Rangovui specialiose Sutarties sąlygose nustatytas baudas ir Rangovas per nustatytus terminus nesumoka Užsakovui pritaikytų baudų;
          7. kai Rangovas bankrutuoja arba yra likviduojamas, sustabdo ūkinę veiklą arba įstatymuose ir kituose teisės aktuose numatyta tvarka susidaro analogiška situacija;
          8. kai keičiasi Rangovo organizacinė struktūra – juridinis statusas, pobūdis ar valdymo struktūra ir tai gali turėti įtakos tinkamam Sutarties įvykdymui.
    4. Kai Sutartis nutraukiama Sutarties bendrųjų sąlygų 16.3. punkte nurodytais pagrindais, Užsakovas apie Sutarties nutraukimą privalo iš anksto pranešti prieš 14 (keturiolika) kalendorinių dienų.
    5. Kai Sutartis nutraukiama esant Lietuvos Respublikos Pirkimų, atliekamų vandentvarkos, energetikos, transporto ar pašto paslaugų srities perkančiųjų subjektų įstatymo 98 straipsnio 1 dalyje nurodytiems pagrindams, Rangovas gali reikalauti grąžinti jam viską, ką jis yra perdavęs Užsakovui vykdydamas sutartį, jeigu jis tuo pačiu metu grąžina Užsakovui visą tai, ką buvo iš pastarojo gavęs. Kai grąžinimas natūra neįmanomas ar nepriimtinas dėl Sutarties dalyko pasikeitimo, atlyginama pagal to, kas buvo gauta, vertę pinigais, jeigu toks atlyginimas neprieštarauja protingumo, sąžiningumo ir teisingumo kriterijams. Jeigu Sutarties vykdymas yra tęstinis ir dalinis, galima reikalauti grąžinti tik tai, kas buvo gauta po Sutarties nutraukimo. Restitucija neturi įtakos sąžiningų trečiųjų asmenų teisėms ir pareigoms.
    6. Kai Sutartis nutraukiama dėl esminio Sutarties pažeidimo (Sutarties bendrųjų sąlygų 16.3. punktas), tai Užsakovo patirti nuostoliai ar išlaidos išieškomi išskaičiuojant juos iš Rangovui mokėtinų sumų arba pagal Tiekėjo pateiktą užtikrinimą.
    7. Kai Užsakovas Sutartį vienašališkai nutraukia kitais pagrindais nei nurodyta Sutarties bendrųjų sąlygų 16.3 punkte, tai Užsakovas privalo atlyginti Rangovo patirtus tiesioginius nuostolius. Apie tokį Sutarties nutraukimą Užsakovas raštu praneša Rangovui prieš 30 (trisdešimt) kalendorinių dienų.
17. **Ginčų nagrinėjimo tvarka**
    1. Šiai Sutarčiai ir visoms iš šios Sutarties atsirandančioms teisėms ir pareigoms taikomas Lietuvos Respublikos Pirkimų, atliekamų vandentvarkos, energetikos, transporto ar pašto paslaugų srities perkančiųjų subjektų įstatymas bei kiti norminiai teisės aktai. Sutartis sudaryta ir turi būti aiškinama pagal Lietuvos Respublikos teisę.
    2. Bet kokie nesutarimai ar ginčai, kylantys tarp Šalių dėl šios Sutarties, sprendžiami abipusiu susitarimu. Šalims nepavykus susitarti, bet kokie ginčai, nesutarimai ar reikalavimai, kylantys iš šios Sutarties ar susiję su ja, jos pažeidimu, nutraukimu ar galiojimu, neišspręsti Šalių susitarimu, sprendžiami kompetentingame Lietuvos Respublikos teisme.
18. **Baigiamosios nuostatos**
    1. Nė viena Šalis neturi teisės perleisti visų arba dalies teisių ir pareigų pagal šią Sutartį jokiai trečiajai šaliai be išankstinio raštiško kitos Šalies sutikimo.
    2. Bet kokios nuostatos negaliojimas ar prieštaravimas Lietuvos Respublikos įstatymams ar kitiems norminiams teisės aktams šioje Sutartyje neatleidžia Šalių nuo prisiimtų įsipareigojimų vykdymo. Šiuo atveju tokia nuostata turi būti pakeista atitinkančia teisės aktų reikalavimus kiek įmanoma artimesne Sutarties tikslui bei kitoms jos nuostatoms.
    3. Visus kitus klausimus, kurie neaptarti Sutartyje, reguliuoja Lietuvos Respublikos teisės aktai.
    4. Sutartis yra Sutarties Šalių perskaityta, jų suprasta ir jos autentiškumas patvirtintas kiekvienos Šalies tinkamus įgaliojimus turinčių asmenų fiziniais arba elektroniniais parašais.

\_\_\_\_\_\_\_\_\_\_\_\_\_\_